ming030890/wiki-yue-high-quality huggingface dataset:
𝛿 波

𝛿 波（英文：delta wave）係腦電波嘅一種，指頻率處於 0.5 至 4 Hz 之間嘅腦電波，同其他腦電波一樣，有得用腦電圖嘅方法量度。佢係主要腦電波當中頻率最低嘅，一般都俾人認為反映一個冇乜活動嘅腦，係孲𤘅子個腦最常有嘅腦電波，而喺正常嘅大人當中通常就會喺非快速動眼睡眠（non-rapid eye movement sleep，NREM sleep）嘅第三同第四階段嗰陣時出現。
個名出自希臘字母當中嘅「𝛿」。

研究
同其他腦電波一樣，Delta 波可以用腦電圖（EEG）嘅方法探測得到。本嚟學界對 Delta 波嘅定義係「頻率喺 1 至 4 Hz 之間嘅腦電波」，但係近期啲嘅研究就有興將個界限設喺「0.5 至 2.0 Hz」嗰度。Delta 波係古典腦電研究所描述嘅腦電波當中最低頻嘅，要去到廿一世紀頭嘅腦電研究先有嘗試睇啲再低頻啲嘅腦電波－即係頻率低到成 0.1 Hz 以下嘅腦電波。
喺一個正常健全嘅大人身上，Delta 波一般要去到瞓覺嘅第三階段當中先會出現，喺嗰陣個腦仲有至少 50% 嘅活動係高頻過 Delta 波嘅，而去到第四階段－隻動物瞓得最深嗰段－個腦就基本上由 Delta 波主導嗮，Delta 波佔嘅比例會超過 50% 。已知嘅哺乳類動物冚唪唥都會喺瞓覺嗰陣經過第四階段。
Delta 波同 K-complex 呢種腦電現象有關：喺瞓覺嘅第三階段當中，K-complex 硬係會喺 Delta 波出現之前出現。
有神經科學家認為，瞓覺嗰陣嘅 Delta 波活動幫到個腦手做產生記憶嘅功能。
研究顯示，一個人如果食好少碳水化合物嘅話，佢個腦會多咗 Delta 波，而且瞓覺嗰陣會多咗第三同第四階段嘅慢波睡眠。
Delta 波有性別差異：一般嚟講，同男人比起上嚟，女人嘅腦比較多 Delta 波，尤其係喺 30 零到 40 零歲嗰個年齡組別。事實係，唔止人類係噉－喺多數嘅哺乳類動物當中，同公比起上嚟，啲乸嘅腦係多啲 Delta 波。
印度教哲學著作當中嘅《不二論》（梵文：Advaita Vedānta；天城文：अद्वैत वेदान्त）有主張話如果一個人可以喺瞓得最深但係又冇喺度發夢嗰陣有意識嘅話，噉佢就達到咗一種極高層次嘅冥想狀態，呢種狀態叫「jagrat sushupti」。有學者相信呢種狀態同喺 Delta 波主導嘅睡眠當中嘅高大腦皮層活動有關。

相關腦區
Delta 波可以由丘腦（thalamus）或者大腦皮層嗰度產生。由丘腦所產生嘅 Delta 波一般都俾學界認為係由同網狀結構（reticular formation）嘅協調而生嘅；由大腦皮層所產生嘅 Delta 波會由視交叉上核調節，而視交叉上核嘅病變會引致 Delta 波活動異常。
Delta 波活動會刺激到幾種荷爾蒙嘅釋放，包括咗會幫手釋放生長荷爾蒙嘅 GHRH 同埋催乳素（prolactin）。Delta 波係通過下丘腦（hypothalamus）同腦垂體（pituitary）嚟做呢樣嘢嘅。
除咗噉，Delta 波有側化嘅情況－喺瞓覺嗰陣嘅 Delta 波喺右腦嗰度會零舍強。
喺 Delta 波主導嘅睡眠階段當中，神經細胞會受到 GABA 神經傳遞素嘅壓抑。

發育
一個人個腦入面嘅 Delta 波活動會隨年齡而有好大改變：研究發現，孲𤘅子大部份時間都係處於慢波睡眠（slow-wave sleep）當中嘅－即係話大多數時間佢哋嘅腦都處於俾 Delta 波支配嘅狀態，而且分析孲𤘅子嘅腦電圖數據顯示，孲𤘅子就算係瞓醒咗，個腦都仲係主要由 Delta 波支配住；一路去到個細路仔 5 歲嗰陣時，佢個腦都仲會有「醒住嘅腦嘅 Delta 波」呢回事；Delta 波要去到青春期先至會開始冇再喺個醒緊嘅腦嗰度出現－報告指，由 11 到 14 歲之間，醒住嘅腦嘅 Delta 波活動會下跌成 25% 噉多；隨住個人老化，個腦嘅 Delta 波活動會繼續跌，尤其係喺 40 零歲嗰陣會跌得最勁；到咗個人 75 歲嗰陣，個人嘅腦甚至仲可能會完全冇嗮第四階段睡眠同埋 Delta 波活動。

意識同發夢
Delta 波同意識以及發夢好有啦掕。發夢可以喺慢波睡眠－即係第三階段同埋由 Delta 波主導嘅第四階段－嗰陣時發生，而當一個大人個腦由 Delta 波主導嗰陣，基本上可以肯定佢唔係處於一個清醒嘅狀態，通常都唔會認知到周圍嘅環境。雖然係噉，瑜伽當中嘅瑜伽瞓覺（Yoga Nidra）技巧能夠令到一個人喺由 Delta 波主導嘅瞓覺階段嗰陣維持一定嘅意識。

同病嘅啦掕
Delta 波嘅異常同好多心理同生理方面嘅病都有關。區域性嘅 Delta 波喺大人當中正路嚟講應該係喺慢波睡眠嗰陣先會見到嘅，而如果一個醒緊嘅大人個腦出現 Delta 波就可能表示有問題，例如英國神經心理學家 William Grey Walter 就喺研究大腦皮層嘅腫瘤嗰陣觀察到醒緊嘅大人個腦度出現嘅 Delta 波。另一方面，又有好多病同瞓覺嗰時嘅 Delta 波受干擾－包括多咗或者少咗－有關係，好似係瞓覺嗰陣嘅 Alpha 波入侵現象同埋精神分裂噉，都涉及 Delta 波嘅異常。有陣時生理上嘅損害、營養上嘅異常、同埋腦化學嘅改變都會干擾到 Delta 波嘅正常活動。

精神分裂
有精神分裂（schizophrenia）嘅人嘅腦電活動會有異常，尤其係喺深層睡眠嗰陣佢哋嘅腦會少噉咗啲 Delta 波，而呢種缺失同精神分裂嘅某啲症狀有啦掕。喺慢波睡眠嗰陣時，精神分裂嘅患者同正常人比會少咗啲 Delta 波活動，而喺嚴重嘅精神分裂個案當中，通常醒緊嗰陣嘅 Delta 波就會多咗。有份近期啲嘅研究顯示，喺正常嘅大人當中，右腦嘅額葉（大腦皮層最近額頭嗰忽）喺瞓覺嗰陣係零舍多 Delta 波嘅，但係呢種情況喺精神分裂症患者當中冇咗－佢哋個腦嘅 Delta 波相對平均噉分佈。

異睡症
異睡症（parasomnia）係睡眠障礙嘅一類，患者會喺瞓覺嗰陣出現異常嘅肌肉活動，包括咗夢遊、開口夢、同夜驚等嘅現象。研究顯示，異睡症嘅患者嘅慢波睡眠會受到干擾，患者喺 Delta 波活動高嗰陣零舍容易夢遊或者發開口夢，而發開口夢嘅人亦都會（同健康正常嘅人比起上嚟）比較多高度同步嘅 Delta 活動（hyper-synchronous Delta activity）－指瞓覺嗰陣有持續高電壓（去到 150 µV 以上）嘅 Delta 活動。

柏金遜症
柏金遜症（Parkinson's disease）患者成日都會有瞓覺上嘅異常，而佢哋個腦普遍都會有腦電波異常。Rotigotine 呢種用嚟醫柏金遜嘅藥俾人發現咗，會提高 Delta 波嘅活動同埋慢波睡眠，而有研究試過特登將會令到個腦出現 Delta 波活動嘅藥打落去大家鼠嘅黑質（Substantia nigra）嗰度，佢哋發現噉做會令到啲大家鼠出現類似柏金遜噉樣嘅症狀。

酗酒
研究顯示，酗酒（alcoholism），無論男女，都會令到個人瞓覺嗰陣少咗慢波睡眠同埋 Delta 波，並且令到佢瞓覺嗰陣多咗第一階段嘅睡眠同埋快速動眼。呢種影響係長遠嘅－就算個人戒咗酒好耐，佢個腦所受嘅呢啲影響都仲喺度。
＃後生仔去台灣傾吓偈

《＃後生仔去台灣傾吓偈》（英文：Young And Restless In Taiwan）係香港電視廣播有限公司嘅遊埠節目，由陸浩明、劉穎鏇、張秀文、余德丞做主持，喺2017年9月21號到10月3號香港時間逢禮拜二、四21:30到22:00喺J2播。節目係《＃後生仔傾吓偈》續作，主持會同網絡平台Big Big Channel嘅大專生KOL去到臺灣唔同大學參觀，比較兩地文化，重會同嗰度嘅大專生玩遊戲對決。香港嘅「後生仔」嘉賓有孔德賢（Danny）、林正峰、周澄宇（Vitas）、杜穎珊（Sandy）；臺灣嘅「後生仔」嘉賓有張安特、蕭涵方、鄭書孟、梁凱晴（Nina）、蕭新亭、蘇子芸、牟韻潔。
節目名同《＃後生仔傾吓偈》一樣，前面加咗個井號，係模仿網上社交平臺嘅Hashtag。
麥哲倫海峽

海峽個名源自1520年10月21號發現佢嘅葡萄牙探險家——麥哲倫。

古仔
16世紀初，葡萄牙航海家麥哲倫信得過自己，話一定可以搵到通去南海嘅路，結果喺1519年9月20號帶咗個船隊，從西班牙西維爾出發，開展咗好長時間嘅環球水上探險旅行。到咗南美洲東海岸後跟住海邊去旅行，直到1520年10月21號去到南緯52°位置，發現咗個疑似「海灣」嘅位，重派咗兩部船入去睇下咩事，咁啱撞正橫風橫浪，但佢哋冇停到，而係繼續行。直到嗰年11月28號先至離開咗個疑似「海灣」嘅地方，入咗太平洋，打開咗第一次環球航行嘅勝利航道。後人爲咗紀念佢，將嗰條疑似「海灣」嘅地方改名做麥哲倫海峽。

概況
麥哲倫海峽一景
呢條海峽非常彎曲，西邊係西北-東南走向，中間係南北走向，東邊係西南-東北走向。從西到東啱好轉咗個直角彎。雖然東邊嘅海岸比較直，但中間同西邊啲海岸好多彎曲位，而且超多陡崖同懸崖、島仔同海岬。全長565km，闊度唔固定，最闊有9NM（16.668km），最窄得5鏈（926m）到。水深最深有1080m（近太平洋口嘅群島位），最淺有28m（東段同中段嘅轉角位西南邊附近）。

現況
海峽周邊同入邊嘅天氣好唔穩定。好多時大霧籠罩、潮水多兼流得快、超多海漩渦、逆流同浮冰出現，所以呢頭都係人跡罕至，入去時一定要睇實當地嘅天氣情況。一有風雲突變，馬上返去海灣靠邊停好，因為入面有啲港灣可以停大型船隻。雖然巴拿馬運河開通之後，往返太平洋同大西洋嘅船都唔再經呢度，但超大型船隻會有時經過呢度。
麥基爾大學

麥基爾大學（McGill University）係加拿大滿地可一間大學，1821年成立，係加拿大最老嘅大學。
麥嘜

《麥嘜》系列故事係套香港漫畫，由謝立文寫，麥家碧畫。故事主要圍繞一隻卡通豬麥嘜為主，佢自1988年起喺香港漫畫登場。《麥嘜》故事內容簡單，但富有意義，場景別具香港本土特色，而故事裏頭嘅對話大多以廣東話寫成，題材係圍繞香港嘅時事同埋濕碎事，受香港人歡迎。所而故仔好難翻譯成標準書面漢語，情節、對白容易令啲唔識粵語嘅讀者一頭霧水。

起源
早期嘅《麥嘜》系列故事先喺《明報周刊》彩頁出現，每期以兩全版刊登一個故仔，對象係成年知識分子。後來啱細路睇嘅題材同時喺《明報周刊》送嘅《小明周》上刊登。隨住故事結集出版，《麥嘜》系列故事開始普及化同埋受歡迎。到咗1993年《星期天周刊》創刊，作者二人隨《明周》知遇者雷偉坡過檔，全力發展兒童雜誌《黃巴士》，隨《星期天周刊》附送。其後《星期天周刊》因政治理由停刊，《黃巴士》亦喺市面上消失。至1996年，《黃巴士》獲得資助獨立創刊，兩年後改以雙周刊形式出版，之後改成月刊形式出版，為提高吸引力，不時送精品，主要係同《麥嘜》系列故事題材相關，例如麥嘜吹氣相架，春田花花小學生字簿等。至於雜誌內容就唔多似一般兒童雜誌，幾有成人世界嘅深度同埋闊度，表達形式亦同大人嘅雜誌相似。麥嘜走紅之後，同佢琳瑯滿目嘅文具精品同埋後來嘅電影有關。因此，亦有讀者認為麥嘜已經太過商業化。
大概1997年，由於資助《黃巴士》嘅百樂門出版集團出現財政問題，要賣咗蝕錢嘅雜誌，包括《黃巴士》。所以麥家碧、謝立文幾個人喺1998年成立非牟利嘅春田花花教育基金，接手出版《黃巴士》。

名
《麥嘜》個名源自故事嘅主人翁——「麥嘜」。據作者解釋，「麥嘜」呢個名係個雙關語。含意一來自「豬嘜」（香港俗語，形容有啲傻、蠢嘅人，冇貶意）。因繪畫者姓麥（麥家碧），所以改姓麥。另一含意係「豬嘜」發音接近英文「Dreamer」（發夢嘅人）。作者話希望所有人都唔怕傻、蠢，都鍾意發夢，追求夢想。
麥嘜其實冇一種定性——有時好有文學修養，能夠滔滔不絕講莎士比亞，有時只係一隻頭腦簡單嘅家豬；呢一點係佢人人都覺得「蠢蠢地」嘅表哥麥兜嘅最大分別。

故事情節
麥嘜原本係大嶼山豬場嘅一隻豬，有一晚雷電交加，豬場嘅豬都走散咗。之後，當時喺大嶼山旅遊嘅爸爸同埋媽媽發現咗得一個月大嘅麥嘜，就帶佢返市區收養，同屋企兩個細路達達同埋緣緣生活。
麥嘜有位叫麗莎嘅筆友，佢係隻野豬，生得唔係幾靚但善解人意。
麥嘜喺深水埗嘅春田花花幼稚園同其他動物上堂 。佢嘅同學有：
家貓公得巴
心地善良嘅鵝菇時
烏龜阿輝
牛乸阿May
成日同阿 May 分享減肥心得嘅河馬乸阿June
一位豬同學、佢嘅表哥麥兜
佢哋嘅班主任係一位叫 Miss Chan 嘅人類。春田花花幼稚園嘅校長都係人，叫做黎根，而且生得同故仔眾多其他人類角色一模一樣。幼稚園嘅校訓係「吾德物賜」，係作者攞英國「吳德物次」牌「肥仔水」（BB 腸痛水）諧音而成。而春田花花幼稚園嘅校歌頭一段，就寄調自《國際歌》，再填上粵語諧音歌詞。
麥嘜啱啱「出道」嗰時，故仔大部分情節都圍繞麥嘜屋企嘅種種情境。後來焦點漸漸轉移到春田花花幼稚園、麥嘜同一班同學返學放學嗰時嘅事。

畫風
《麥嘜》故事由謝立文寫，麥家碧畫。謝立文去過澳洲留學，並受當地漫畫家Michael Leunig影響。麥家碧就喺當時嘅香港理工學院畢業。兩個人合作造就咗《麥嘜》作品之中以鮮豔嘅水彩顏色加埋簡單線條呢種畫風。
麥嘉

麥嘉（Karl Mak Kar Sheung，1944年2月29號—），原名麥嘉尚，係香港演員，廣東台山出世，新藝城七怪嘅其中一位成員（其他六位包括黃百鳴、石天、曾志偉、泰迪羅賓、施南生、徐克）。佢憑1982年電影《最佳拍檔》嘅「光頭神探」角色攞到最佳男主角獎。
麥地那絲蟲病

麥地那絲蟲病，又叫畿內亞絲蟲病，係種寄生蟲病，主要係因為飲咗有絲蟲嘅污糟水而受感染。病人起初無乜病徵，之後絲蟲就會喺隻腳度生出嚟。
雙節棍

雙節棍，又或者叫兩節棍，英文名 Nunchaku，係一種傳統武器．佢係將兩支棍用短鐵鏈連埋一齊，利用兩支棍嘅重量揈出去，形成極大嘅攻擊同破壞力。

簡史
對於雙節棍來源有好多唔同講法，有人認為最初係由中國發明，跟住傳咗入日本改良，亦有人認為係嚟自菲律賓傳統武器魔杖演變出嚟，唔同人都有唔同講法。
70年代武打明星李小龍喺電影入面運用雙節棍功夫，令雙節棍大受歡迎，之後好多人開始對雙節棍產生興趣，發展出好多唔同嘅雙節棍技巧，到而家已經自己成為一種武術體系。

違禁武器
《香港法例》將雙節棍列為違禁武器，定義係用鐵或者木嘅兩支棍中間用鐵鏈連埋一齊，就屬於違禁武器，不過用膠做嘅玩具雙節棍就唔算。如果以武館名義去警局申請牌照，就可以合法收藏雙節棍。
雙縫實驗

雙縫實驗（粵拼：soeng1 fung4 sat6 jim6），又可以叫雙狹縫實驗或者雙罅實驗，係物理學上嘅一種實驗，專門用嚟展示一樣嘢有波動噉嘅特性。如果一樣嘢係波動，噉呢樣嘢通過雙罅實驗當中塊版上面嗰兩條好細嘅罅（雙罅）嗰陣，會出現干涉嘅情況，因而睇到干涉圖案。
响 1801 年有物理學家用呢種實驗，證實光係種波動。

基本諗頭
睇埋：波動、干涉同繞射
波動係指傳送能量嘅擾動。聲係波動，而好似光等嘅電磁波都屬於波動。波動有好多種特性，其中一種係佢哋能夠有干涉嘅現象。
干涉係一種物理現象：當有兩股波動喺空間嘅某個位相遇嗰陣時，佢哋會互相增強或者抵消；例如有兩條相干（指兩股波動頻率同波形一樣）嘅光，如果佢哋同時照落去一塊屏幕嘅某一點上面，佢哋會互相增強或者抵消，增強嘅話嗰點會光咗，而抵消嘅話嗰點會暗咗；依家想像下圖噉，觀察者由正上方望落去，有股波動向右手邊行進，撞到一塊黃色嘅平面，塊平面令到股波動唔能夠繼續正常前進，但塊平面上面有兩條幼嘅罅，通過呢兩條罅嘅波動會喺黃色平面後嘅空間當中進行干涉，喺某啲位度佢哋會互相增強，而喺某啲位度佢哋會互相抵消，形成干涉圖案。
喺物理學對干涉嘅研究上仲有得計數，精確噉計出啲互相增強嘅位同埋啲互相抵消嘅位分別會喺邊。
雙罅實驗帶出嘅一個重要諗頭係
「
而家攞住一樣嘢，如果樣嘢喺雙罅實驗當中出現干涉，噉研究者就有證據話呢樣嘢係一種波動。
」

電子實驗
内文：物質波同波粒二象
睇埋：量子力學
例如電子（一種粒子）嘅雙罅實驗就好出名。想像下圖噉嘅佈置：喺呢場實驗入面，啲物理學家射一束電子落一塊平面（灰色嗰塊嘢）度，塊平面上有兩條極幼嘅罅喺上面。
跟住落嚟物理學家就觀察到一個意想不到嘅現象－
「
束電子通過兩條罅，並且最後撞落去一塊屏幕上面，仲喺塊屏幕上面形成一個干涉圖案。
」
依幅 gif 描繪雙罅實驗當中「啲粒子撞落塊屏幕度，啲點點慢慢形成好似波動干涉噉樣嘅光位暗位」嘅情形。
呢個噉嘅觀察喺當時好有革命性：响古典物理學上，能量（波動定義上係傳送能量嘅擾動）同物質不溜都畀人認為佢哋係本質上就唔同嘅兩樣嘢；但電子雙罅實驗顯示，電子（已知係種物質）都可以有干涉嘅現象，即係話好似物質噉嘅嘢（最少喺某啲情況下）可以展示出能量噉嘅特性；喺 1924 年，法國物理學家路易·德布羅意發表咗篇博士論文，提出「粒子具有啲本來諗住係波動先至會有嘅性質」－佢仲進一步指每一粒粒子都有個波長（波長係波動先有嘅一種特性），而且一粒粒子嘅波長仲有得攞呢條式計出嚟
；
當中  係粒粒子嘅波長，而  係佢嘅動量。呢啲實驗同諗頭，帶起咗物質波嘅概念。物質波係講緊「物質同能量本質上係同一樣嘢」，所以每一件物質都會有同佢相應嘅物質「波」。
即係話
由上面嘅討論睇得出，電子雙罅實驗等嘅證據顯示，一啲本嚟諗住佢哋係物質嘅嘢具有能量先會有嘅特性－電子雙罅實驗就顯示咗電子好似波動噉，曉做干涉；
同時另外一啲實驗又顯示，一啲本嚟諗住佢哋係能量嘅嘢，會有物質先會有嘅特性；
呢啲噉嘅證據，帶出咗所謂嘅波粒二象概念；而啲方程式亦都反映咗呢點－ 條式入面就將波長（能量先會有嘅一個物理量）同埋動量（物質先至會有嘅一個物理量）掕埋一齊。呢拃噉嘅研究，打破咗古典物理學界「能量同物質係兩樣本質上就唔同嘅嘢」噉嘅諗法，係量子力學理論嘅根基之一。
雙筒望遠鏡

雙筒望遠鏡係種望遠鏡，個結構係將兩個望遠鏡鏡頭拍埋一齊，兩隻眼可以一齊睇，細嘅可以用手拎住，大嘅就要用三腳架托住。
雙簧管

雙簧管係一種管樂器，有兩塊簧片，透過簧片嘅振動發聲。
雙耳聽覺測試

雙耳聽覺測試（dichotic listening）係注意力研究上嘅一種實驗方法，涉及要受試者戴起耳筒，兩邊耳仔分別噉聽兩段唔同嘅聲，靠噉研究「受試者留意啲乜」會受乜嘢因素影響。
雙糧

雙糧係種員工福利，每年年底額外出多一個月嘅人工，所以又叫十三個月糧。不過唔少公司未必會出啱啱好一個月糧，而係跟公司業績同員工表現去決定畀幾多，叫年終酬金、年終花紅或者年終獎金。
雙置換反應

雙置換反應，有時又叫複分解反應，係一種化學過程，涉及兩種反應化學物質之間嘅鍵交換，從而產生具有相似或相同鍵合關係嘅產物。呢種反應可以噉樣表示：
AB
+
CD
⟶
AD
+
CB
{\displaystyle {\ce {AB + CD -> AD + CB}}}
佢係一種基本類型化學反應。雙置換反應唔係氧化還原反應（有啲反應係複分解產物再發生氧化還原，而唔係複分解嘅結果）。
一個簡單的複分解反應範例
硝酸銀＋鹽酸→硝酸＋氯化銀↓
上圖係複分解反應範例。圖中各種物質組成元素、原子團嘅化合價喺反應前後保持不變。
有機化學入面嘅類似反應叫取代反應。
雙箸門

雙箸門(Sheungchoo Moon、Singsee-moon)，又叫雙四門（Sheung Sze Mun），係香港港島南岸鶴嘴對出，蒲台島、宋崗、橫瀾島、螺洲一列（列讀辣）島，同港島之間嘅海門。雙箸門西北上可以入大譚灣，而東走經南佛堂可以入鯉魚門或者去廣東東岸同福建，而西走過赤柱半島尖可以到香港仔，可以入省城、澳門或者到廣東西岸。

名
蒲台島、宋崗、橫瀾島、螺洲四島棟喺海中，似兩雙筷，所以叫雙箸門。雙四門可能係訛音。
龍珠超

《龍珠超》（日文：ドラゴンボール超）係日本龍珠系列嘅一套動畫作品，由鳥山明做原案製作人，2015年到2018年播出。
龍琛路體育館

龍琛路體育館，香港室內體育館之一，喺上水馬會道一百五十五號，另一邊為龍琛路，英文叫Lung Sum Avenue Sports Centre。行政上歸北區。設施有籃球場、排球場、羽毛球場、壁球場、乒乓球檯、活動室、健身室、舞蹈室。
龍田直樹

龍田直樹 ，係日本嘅一個男配音員。

配音作品一覽
呢個表唔完整，歡迎加料。
龍琛路

龍琛路，香港一路，喺新界上水，喺石湖墟南側。西便同新運路、新豐路交界，東便亦於天平路。中間有一啲路口，西向東數，有新發街、新康街、新成街以及馬會道。
龍琛路得名自張人龍同廖潤琛，因協助石湖墟重建而命名。石湖墟一九五五年同一九五六年大火，化為頹垣敗瓦。至一九六四年先至完全恢復。

文
英文寫做Lung Sum Avenue。
龍田

中國多個名為「龍田」嘅鄉，睇龍田鄉 (搞清楚)。
龍田村，澳門半島一個冇咗嘅古村落。
龍田邨，香港大澳一個公共屋邨。
龍田街道，深圳坪山區一個街道。
龍田書室

龍田書室喺香港元朗十八鄉龍田村，係黃氏家族喺1926年起，係龍田村唯一嘅書室，畀附近鄉村嘅子弟提供教育。每個新生入讀時都必須向書室裏面嘅孔子像叩拜。1941年日佔時期，書室就被迫關閉。戰後曾經喺書室旁邊開辦文基公立學校，龍田書室就改做住宅（1984年），而家已經空置。書室喺2009年12月26號被評為香港二級歷史建築。牆上提有李白之春夜宴桃李園序。
龍田街道

龍田係中國廣東深圳坪山區下邊嘅一個街道，叫龍田街道，下轄4個社區。
龍環葡韻

龍環葡韻（粵拼：lung4 waan4 pou4 wan6，Casas - Museu da Taipa）又叫龍環葡韻住宅式博物館係澳門嘅博物館，喺氹仔海邊馬路，1999年開張。

展區
博物館裏面嘅五幢葡式住宅係「葡韻生活館」、「匯藝廊」、「創薈館」、「風貌館」及「迎賓館」。

葡韻生活館
生活館係土生葡人之家，兩層高。主要展示澳門土生葡人以前住宅同屋企擺設，仿照當時土生葡人生活場所。

匯藝廊
匯藝廊展示有關於澳門嘅圖片展覽，展覽主題不定期更換。此外，匯藝廊可以俾各國領事館借用作為藝術交流場地，加深澳門同其他國家之間對藝術文化嘅認識。

創薈館
創薈館有兩層，以前叫葡萄牙地區之家。創薈館主要用嚟推廣澳門文化同用嚟銷售。地面係禮品店，銷售澳門同葡萄牙特色相關紀念品。一樓用嚟介紹澳葡時期同特別行政區時期兩者嘅歷史。

風貌館
風貌館以前叫展覽館，主要用嚟舉辦各類型專題展覽，以攝影、西洋畫為主。亦會邀請藝術工作者舉辦展覽，增加藝術交流。

迎賓館
迎賓館有兩層，依家唔對外開放，主要用做官式宴會。
鳳凰影業

鳳凰影業（Feng Huang (Phoenix) Motion Picture），係香港一間電影公司，由中共左翼陣營搞，1952年成立，主要拍喜劇國語片同戲曲片。1982年，佢同另外三間公司合併做銀都機構，隸屬中共政府。
鳳凰新村站

鳳凰新村站（粵拼：fung6 wong4 san1 cyun1 zaam6；英文：Fenghuang Xincun Station）係廣州地鐵8號綫嘅車站，2010年11月3號開放，喺海珠區工業大道北嘅南田路口以南地底。
呢個站曾經喺2010年11月3號到2019年12月27號間屬8號綫西邊嘅尾站。

樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪、車站警務室；地下2樓係車站嘅設備區；而地下3樓係8號綫嘅月台。同部份8號綫車站一樣都係「三無車站」（站內廁所、休息室、母嬰室三樣是但一個都冇）響度。

站廳
呢個站嘅站廳喺工業大道北近南田路口嘅東南角地底，收費區喺地下1樓站廳嘅西邊，四圍俾過街舖頭圍住嗮，入面有扶手電梯同樓梯、專用𨋢往返月台都得。

月台
呢個站有1個分離島式月台，喺海珠區工業大道北嘅南田路口以南，內環路高架兩邊地底。
另外，呢個站嘅南邊有一條存車線，從2010年9月25號嘅舊二號綫一分為二變成8號綫之後，都係用嚟畀列車站前返轉頭用，嗰時凈用得西月台（而家係2月台），而東月台（而家係1月台）凈得好特殊嘅情況時用。直到2019年11月19號21:30（UTC+8），隨住08x163/164號列車到咗呢個站清客之後，列車唔再喺南邊條存車線掉頭返對面畀乘客上車，而係直接過海到文化公園返轉頭。條存車綫留咗畀突發情況先至用得，不過每次列車到呢個站之後重係要清客走直到2019年12月27號尾班車收車為止。2019年12月28號因路線繼續向北延長，列車到呢個站之後唔會俾車站工作人員或廣播話攆客走，喺1月台範圍原先寫住嘅「終點月台」、「終點站」、「請勿上車」、「禁入」呢啲類似提示亦冚唪唥搣走嗮同刪嗮，重改成提示路線已經向北延長到文化公園西南角。而家條存車綫凈限突發事件時先至用到。
喺呢個站北邊嘅同福西站挖咗成幾百米嘅隧道同鋪咗軌，家下呢兩條隧道暫時用嚟做存車線，有需要嘅時候可停車，喺突發情況先至用得。

商舖同自助服務
而家嘅鳳凰新村站入面有好多鋪頭畀乘客買嘢同服務，好似有便利檔同麵包檔、涼茶舖。
另外，鳳凰新村站入面重有好多自助服務設施畀乘客用，包括咗自動櫃員機同自動販賣機；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引服務。
商舖
利口福
7-Eleven
鄧老涼茶

出入口
鳳凰新村站冚唪唥嘅出入口A出入口A出入口 B出入口B出入口
呢個站一共有2個出入口，分別係A同B。

規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅4號綫）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面。

工程
喺舊嘅二號綫開始喐手起嗰陣，呢個站重未起嘅。直到2007年，由於8號綫西延段俾政府批准，終於喺2008年開始逳手起，重將南邊嘅尾站搬到而家呢個站位。而工程到咗2010年2月先至搞掂嗮。

未開通到呢個站（2010年9月25號～2010年11月2號）
睇埋：昌崗站 § 舊2號綫一分為二之後嘅總站（2010年9月25號～2010年11月2號）
2010年9月25號，舊嘅2號綫一分為二之後，2號綫同8號綫開始重新投入營運。但係呢個站之所以重未開，係因為西邊嗰橛嘅沙園站嗰度，有個冷氣站喺試營運嗰陣製造出好大噪音，俾冷氣塔出面10幾米遠嘅光大花園啲業主抗議，話影響大部分業主嘅休息，甚至要出動好多差佬嚟維持秩序。由於嗰時單嘢一直都未拗掂，搞到到8號綫呢個站同沙園站、寶崗大道站一齊都開通唔到。嗰時向西行嘅列車嚟到昌崗站之後就要趕鴨咁趕，之後部車唔坐乘客去到呢個站之後就返轉頭。而呢個現象一直去到2010年11月2號先至結束。

正式開通（2010年11月3號～而家）
喺2010年11月3號朝早，呢個站正式開咗畀人坐車。期間呢個站一直做住8號綫西邊總站嘅身份，直到2019年12月28號，由於路線繼續向北延長到文化公園，車站亦降級成中途站，改變咗做西邊尾站長達9年嘅歷史。

利用狀況
由於呢個站冇幾遠都係啲住宅區，所以喺客流方面，都係住喺呢度附近嘅居民上落。但係由於而家廣州地鐵線網重唔係幾密集，加上呢個站重係個總站，唔可以向北直接過河到珠江北邊嘅市區，搞到喺呢個站坐車嘅乘客寧願揀巴士都唔揀地鐵。所以呢個站嘅客流都麻麻地。不過呢個現象隨住8號綫北延段開通到文化公園之後先至結束，從2019年12月28號當日開始，多咗一堆喺8號綫近工業大道北、中同沙園、寶崗大道南一帶啲居民往返沙面、十三行一帶往返嘅居民上落嗎，重有客流為咗避開人民橋成日大塞車而揀呢條綫嚟快速過海。
鳳凰座

鳳凰座（Phoenix）係家下八十八西洋星座之一。佢響天球南部，佔天球面積469平方度。地球北半球來講，鳳凰座係秋天嘅星座，即係秋夜會見到。肉眼可以睇到嘅星，約莫40粒到。有一到四等星8粒，即係有2等星1粒、3等星2粒、4等星5粒。
鳳凰徑

鳳凰徑（英文：Lantau Trail）係香港一條遠足徑，有70公里長，橫跨大嶼山東面到西面，中間經過香港第二高山鳳凰山。
零維

喺幾何學入面，零維空間係指維度係0嘅空間，空間可以指可微空間、拓樸空間、概形等等，維度亦都有幾款唔同嘅定義，而且呢啲定義之間未必等價。典形嘅零維空間例子就係得一點嘅空間。
零跡定理

希爾伯特嘅零跡定理（Hillbert's Nullstellensatz）係交換代數嘅一條基本定理，描繪代數環理想同代數集嘅對應，希爾伯特第一個證明。
零沽

零沽，家陣又叫零售，響市場學上係解做將商品賣畀消費者嘅過程，主要透過舖頭去做。
零玩家遊戲

零玩家遊戲（zero-player game）係指一隻電子遊戲當中冇真人喺度玩，由電腦玩家彼此對局。零玩家遊戲做法通常係由一個人類操控者制定場遊戲嘅參數，再俾人工智能玩家互相對局，而玩家可以享受睇人工智能互相廝殺嘅快感。呢啲遊戲好少見，但的確有成功之作。
零食

2019 年一日，喺香港影到有人擺檔賣幾款細細件嘅零食。
零食（粵拼：ling4 sik6）係指已密封包裝好嘅散裝銷售量販、保存期比較長、可以即食而唔係正餐嘅小食。多數係經油炸類、堅果類、乾燥類、醃製類（包括涼果、蜜餞）、烘炒類或者糖菓、膨化類等等，但喺華人普遍嘅概念唔包括糕點麵包類嘢食、雪糕、汽水在內。

介紹
普通嘅零食可以係天然食品葵花籽、瓜子、棗、花生、果仁、新鮮生果等，亦可以係加工食品例如薯片、朱古力、香口膠、爆谷等，而日式零食喺華人社區亦開始陸續盛行；喺中國大陸普遍包括魚肉腸、小糯米鍋巴。近年，零食嘅種類亦有增冇減，亦配合唔同個人喜好，市場需要而製造多種口味。

主要銷售途徑
喺港澳同台灣地區，一般零食通常係士多同鋪頭仔、超級市場同便利店好重要嘅銷售項目，喺香港嘅「優之良品」、「優品360」、「零食物語」、「價真棧」同「759阿信屋」、澳門嘅「菓子天地」等等就係較具規模嘅並提供自助選購嘅零食專賣店。亦因為大部份零食保存期長與攜帶方便，售價平，口味亦廣受歡迎嘅關係，成為辦公室人員常備或者學校或者戲院嘅小賣部嘅常見銷售項目之一，亦成為睇球賽或酒吧等娛樂方面嘅佐酒之物或者旅行者傍身。

零食嘅副作用
睇埋：口痕搵嘢食
由於要配合多種口味同長期保存嘅關係，一啲零食會加入大量防腐劑同人造色素、人造糖嚟調味同整鮮啲色。呢啲亦係食品安全部門重點監測同抽查嘅對象之一[未記出處或冇根據]。香港有調查指出零食嘅脂肪同糖份嘅比例相當高，對未能自我節制嘅學生有損健康，亦因此成日俾人話係「垃圾食物」，所以香港一間聯營小食店喺2006年新學期時喺屬下嘅學校小賣部，以乾果、新鮮生果、粟米等代替薯片、蝦條做「健康零食」。
零點樂隊

零點樂隊係中國大陸冇咗嘅流行搖滾樂隊，1989年喺內蒙古呼和浩特成立，2008年因為主唱周曉鷗宣佈退出樂隊而解散。期間曾經出過包括《愛不愛我》、《相信自己》、《沒有什麼不可以》等作品。
零陵區

零陵區係中國湖南永州一個市轄區，總面積1986平方公里，人口61.4萬。
雷

雷係閃電整出來嘅聲。而聽出來係乜聲，就要睇點閃法同有幾遠，可以好清脆大裂聲，又可以又長又沉。

成因
閃電會突然整到局部空氣氣壓同溫度大增，於是產生衝擊激起聲波。

傳說
唐人傳說係天上面有雷公，打鼓出雷聲。
Thunder

一下雷聲
播呢個檔案有問題？睇吓媒體幫手。
麗昌工廠大廈

麗昌工廠大廈（Lai Cheung Factory Building）係香港一座工廠大廈，嚮九龍長沙灣工業區，青山道479號。大廈樓高唔過10層，1961年起好，冇自動灑水系統，消防設施跟1973年以前嘅香港法例。

事件
2010年3月8號，麗昌工廠大廈四級火，5樓一間針織廠火災，消防員楊俊傑同拍檔吳偉林入火場出事，同外界失去通訊，烈焰令楊俊傑身上面嘅裝備燒熔，送院後證實不治。
麓湖路

麓湖路（粵拼：luk1/2 wu4 lou6）係中國廣東省廣州市入面，包括咗西南-東北走向嘅麓湖路同埋西北-東南走向嘅麓湖橫路。成條馬路好似個英文小寫字母「y」字噉，南邊去到環市中路同環市東路嘅交界；西邊去到麓景路，東北去到廣園中路同廣園東路嘅交界嗰頭。

概要
由於呢兩條馬路組成個英文小寫字母「y」字噉，所以呢度就分開咗介紹：
麓湖路：全長2.4公里，闊10——36米，雙向2——6車道，馬路南闊北窄。
麓湖橫路：全長2.4公里，闊9米，雙向2車道，全程非常窄。

名
呢條馬路因為附近有間麓湖公園同埋個麓湖響度先至改咗噉嘅名。
麗新發展

麗新發展有限公司，簡稱麗新發展（英文：Lai Sun Development Company Limited，港交所：0488），喺1988年由麗新製衣國際有限公司分拆上市，當時麗新發展嘅主要業務係地產。
主席係林建岳。而家業務係物業投資、物業發展、酒店同餐廳投資，經營同埋投資控股。

業務
1997年，麗新發展用總代價差不多69億港元收購香港中環富麗華酒店，計劃拆卸後重建成商廈，但後尾亞洲金融危機爆發，令到麗新陷入財政危機。富麗華酒店原址後來重建成友邦金融中心。
2016年9月30號，麗新發展同母公司麗新國際用13,080,896歐元（113,804,000 港元）從意大利芬坎蒂尼（英文：Fincantieri）收購旗下Camper and Nicholsons所持有49.95%股權。
2018年5月，麗新發展宣布提出全面收購豐德麗（571）全部已發行嘅股份，收購價每股現金1.30港元，同豐德麗之前收市價1.35元，平咗3.7%，估計收購項目價值總共12.265億到12.658億港元。若接納股東水平達至相關規定，麗新發展或者會提出強制性全面收購同撤銷豐德麗嘅上市地位。麗新發展揸住豐德麗36.94%投票權，而豐德麗就持有麗豐（1125）50.60%投票權。假如麗新發展喺完成收購共同持有豐德麗50%以上投票權，麗新發展之後將提出無條件強制性全面現金收購，以收購餘下嘅全部麗豐股份。豐德麗要約價為5.22元，同上周五收市價12.5元平咗58%。 收購要等麗新發展同麗新製衣（191）嘅股東批准。
2018年7月10號麗新發展持有英國倫敦利德賀街100號、106號同107號物業獲倫敦市規劃和交通委員會批准重建為一幢56層高總面積最多約109.79萬方呎零售辦公大樓。
2018年7月，麗新國際（00191）同麗新發展（00488）一齊宣布，麗新發展將會出售所持有嘅天文台道8號土地，售價總共41億港元。預期將會為集團帶來未經審核收益約2.35億港元。
麓湖公園

麓湖公園（粵拼：luk1 wu4 gung1 jyun4）係廣州市嘅一個近郊公園，喺白雲山南麓，由白雲山風景區管理處管轄。

簡介
公園嘅湖係喺1958年起好，位置喺越秀區，東靠麓湖路；南邊係麓湖路同恆福路（橫枝崗地區）嘅交界；西邊係麓景路；北邊係白雲山。
地頭初名遊魚崗水庫，後尾改名金液池。因地處白雲山麓，1965年改名做麓湖，1984年辟做麓湖公園，成咗大型湖山公園（山水園林公園）。

面積
公園佔地面積係2500000平方米，其中水域面積係210000平方米，入面凈係得1個湖、而且個湖重好大，好似英文大寫字母——「W」。公園入面嘅風景都係以馬尾松、臺灣相思桉同埋由竹整成嘅混交林植物為主。

景點
呢間公園入面嘅主要景點係有：
山腳：
聚芳園、簪香展館、蔭生植物棚、植物引種場、荷花池、半山植誼亭
山上：
五層閣、翠雲亭
湖邊：
真冰溜冰俱樂部、兒童遊樂園、星海園、白雲仙館、別墅式綠湖賓館、鹿鳴酒家、清涼界餐室、遊艇部同埋垂釣區等。

麓湖碑
喺麓湖嘅最南邊有棟牌係叫麓湖碑，而呢塊牌係爲咗紀念1958年嗰陣靠廣州市人民嘅義務勞動嚟整呢個湖嚟整咗呢棟牌。

聚芳園
喺麓湖嘅最北邊上咗山頂，嗰度重見到有間入面有大自然景嘅園中園。而園中園入面係有五層鵠樓同埋翠雲亭，葉蔭植物觀賞區同埋20000平方米嘅大草坪。有園林風格嘅餐廳同埋荷香燒烤場等。

星海園
内文：星海園
星海園係喺1985年12月起好。呢間嘢係廣州市嘅文物保護單位同埋其中一間愛國主義嘅教育基地。入面有紀念碑、墓道、塑像、紀念館、巨型石雕像、音樂亭廊同埋墓座，係爲咗紀念音樂家冼星海嚟起嘅。入面重有300平方米嘅室，係整咗冼星海在世嗰陣做咗啲乜嘢。

兒童樂園
内文：麓湖兒童樂園
兒童樂園喺1983年起好，初期凈得簡單幾個遊樂設施，後嚟發展到好多娛樂化嘅品種，重加多咗個泳池。但隨後因設施殘舊同埋場地損壞原因而兩次關門改造。2015年4月底加開咗間泳場。
魯斯頓

魯斯頓（英文：Rushden）係英倫諾咸頓郡一鎮，人口3萬。
魯日奇卡

魯日奇卡（克羅地亞文：Lavoslav Ružička，1887年9月13號—1976年9月26號）係克羅地亞化學家，因為對聚亞甲基同高級萜烯嘅研究，做咗1939年諾貝爾化學獎其中一位得主。
魯文里夫林

魯文里夫林（Reuven Rivlin，1939年9月9號—）係以色列政治人，2014年到2021年做以色列總統。
魯景公

姬匽（—前323年）即魯景公，係戰國魯國君主，前343年到前323年在位。
魯晶晶

魯晶晶（簡化字：鲁晶晶，1989年5月5號—）係中華人民共和國女子網球手，山東人。

球員生涯
魯晶晶係右手揸拍（雙手反手）。
魯朋飛

魯朋飛（粵拼：lou4 pang4 fei1；簡化字：鲁朋飞；1993年11月—2015年5月13號）係中國人民解放軍海軍航空兵學院嘅一位飛行員兼革命烈士，遼寧省阜新市人。喺2011年9月加入咗飛行員隊伍，2014年9月正式入咗中國人民解放軍海軍航空兵學院做飛行員。
喺2015年5月13號，佢喺一次飛行嘅訓練入面因為自己揸嘅發動機突然喺上空嗰度着火，喺跳傘嗰時因高度過低加上逃生嘅處理時間太短，最後連同飛機一齊墜毀而死。終年21歲。

死
喺2015年5月13號嘅中國人民解放軍海軍航空兵學院嘅一個基地嗰度，其中飛行一團二大隊一中隊教員——姜濤同埋佢嘅學員——魯朋飛，喺遼寧西邊某個機場組織白天搞升降航線訓練，喺佢哋搞點咗個靚嘅着地動作之後再打着火起飛無耐，塔臺嘅飛行指揮員——李萬年發現咗飛機嘅發動機扯咗好多黑煙，即刻嗌飛行員嚟檢查機溫。嗰時飛機差唔多去到機場邊，加上前邊百幾米同佢隔籬嘅地面都係人口密集區，附近有好多村、駕校、廠房、居民樓、醫院、加油站、及商業中心等。如估按飛行教學規範要求噉直線或窄角度轉彎迫降，噉係會搞單震驚全球嘅大慘案出嚟（因為會搞單超大嘅機毀人亡案）。就喺嗰時飛機突然轉右噉掉頭，搞到指揮員O嘴之後跌咗落地面嘅樹林入面爆炸。而姜濤同魯朋飛呢兩位飛行員死咗，地面冇乜損傷。

事發之後
喺魯朋飛死咗4日之後，海軍航空兵學院正式批准咗姜濤同魯朋飛成為革命烈士。
魯文公

姬興（—前609年）即魯文公，係春秋魯國君主，前626年到前609年在位。
魯明

魯明係中華人民共和國政治人、外交官。
1981年，接替丁浩做中華人民共和國駐科威特大使。1983年，由楊福昌接任。2018年1月，當選第十三屆全國政協委員 。
魯昭公

姬稠（—前510年）即魯昭公，係春秋魯國君主，前542年到前510年在位。
齊心行動

齊心行動係香港建制派組織，2012年發起，表明撐梁振英政府施政。個組織名「齊心」就係嚟自梁振英選特首嘅口號。
齊上齊落612半週年紀念集會

齊上齊落612半週年紀念集會係2019年12月12號一次反逃犯條例修訂集會，喺中環愛丁堡廣場搞。呢次集會嘅主題係紀念6月12號反送中集會遭鎮壓半週年。主辦單位估計有4.3萬人參加，警方就話高峰期有5,800人。
齊川雄介

齊川雄介（1985年6月10號—）係日本足球員，司職前鋒，效力過札幌岡薩多。
齊俊傑

齊俊傑，中國財經界人士，以自媒體等唔同形式，做咗一啲財經投資教育，得到一啲中國網民嘅關注。
2022年2月，佢參與成立齊傢俬募基金管理（海南）有限公司，作為持股嘅控股股東。

爭議
2016年1月，齊俊傑曾經喺新浪財經有份散播亞洲金融風暴北京救港謠言，話中國喺亞洲金融風暴拯救香港股市擊退索羅斯，同事實不符。
齊國

齊國，或者就咁叫齊，係國來。史上齊國有：
黛絲烈尼

黛絲烈尼（粵拼：doi6 si1 lit6 nei4，英文：Daisy Ridley，1992年4月10號—）係個英國女演員。佢喺2013年出道，出名嘅作品有《星球大戰：原力覺醒》。
點估計

點估計（point estimation）係指用樣本嘅數據嚟計出一個數值，作為一個「估計嘅數值」。例如做統計嘅人家陣嘗試靠住樣本嘅變數  數據嚟估計出總體個  嘅平均值最大機會會係幾多，如果畫做圖嘅畫，個估計值會係條軸上面嘅一點。
點三八英寸特種彈

點三八英寸特種彈（英文：.38 S&W Special，通稱.38 Special。一般會省略咗個小數點，讀做Thirty-eight Special）係一種子彈。呢種子彈用「小型手槍中心底火」，彈瞉尾部有凸邊。雖然市面上有少數半自動手槍可以發射呢種子彈，但通常用喺左輪手槍度。1898年面世起計，已經超過一百一十年，到今日依然被大量生產。

歷史
1898年左右，美國喺菲律賓同當地嘅摩洛族戰士打仗期間，發現當時部隊用緊嘅.38長柯爾特子彈（.38 Long Colt）嘅威力唔夠。消息由戰場傳返美國之後，史密夫威爾信公司立即着手設計更有威力嘅子彈。佢哋將原本 1.031英寸（26.2毫米）嘅長柯爾特子彈拉長到 1.155英寸（29.3毫米），令到子彈可以入多一啲火藥。
由於美軍已經改用點四五英寸口徑嘅手槍，史密夫威爾信公司於是向警察部門同民間市場推銷呢一種子彈，結果大受歡迎。
原本點三八特種彈係一種用黑火藥發射彈頭嘅子彈。無煙火彈發明之後，由於點三八特種彈廣受歡迎，各子彈生產商推出裝填無煙火藥嘅點三八特種彈。
到咗1920年代，美國罪犯裝備加強咗，各個執法部門覺得佢哋嘅點三八特種彈唔夠威力，向子彈生產商要求設計更強力嘅子彈。各個子彈生產商推出咗唔同方案，設計出各種唔同嘅點三八特種彈同「點三八特種加強型子彈」（.38 Special +P），並且最終喺1935年設計咗點三五七密林彈（.357 Magnum）。同一時期，英國研究以史密夫威信喺1877年開發出嚟嘅點三八史密夫威爾信彈（.38 S&W）裝入200格令重量嘅彈頭，設計出38-200彈（38-200 亦寫做38/200），並且一直用到1960年代。
雖然美軍喺1911年已經採用咗柯爾特公司嘅1911型點四五半自動手槍，但依然保留咗一支發射點三八特彈嘅左輪手槍。所以直到1960-70年代，軍方都斷斷續續咁研究同改進點三八特種彈</ref>。
而美國聯邦調查局喺1970年代依然重研究緊點三八特種彈，並而認為作為警用子彈，點三八特種（加強）彈嘅火力加上158格令「半切紙」彈頭（Semi-wadcutter）係最理想嘅配合。俗稱「聯邦調查局配方」（F.B.I. load）。

特性
雖然呢種子彈被稱為「點三八」，但實際上呢種子彈嘅彈頭直徑係大約零點三五七英寸（大約 9.068毫米），「點三八」其實係彈瞉嘅外徑尺寸。1850年代，當時嘅點三八子短柯爾特子彈（.38 Short Colt）採用一種「大頭」彈，彈頭露出嘅部份同彈殼同一尺寸。雖然之後已經唔再用「大頭」彈，但呢個口徑後嚟嘅子彈都依然照樣被稱為「點三八」，直到點三五七密林彈面世。亦都因為咁，所以點三八口子彈同點三五七密林彈其實係同一個口徑，只係彈殼長度唔同（.357 Magnum > .38 Special >.38 Long Colt > .38 S&W/ 38/200 > .38 Short Colt）。
點三八特種彈原本係一種裝填黑火藥嘅子彈，膛壓比較低。就算換咗裝填無煙火藥，膛壓都只有 17000 PSI 左右。
尺寸上，同點三八特種彈口徑差唔多嘅有點三五七密林彈（.357 Magnum）、點三八零柯爾特自動手槍彈（.380 ACP）、點三八超級彈（.38 Super）、九毫米（9 X19mm Parabellum）、馬卡洛夫彈（9 X18mm Makarov）、以及點三五七西格彈（.357 Sig）。但以上各種子彈嘅膛壓、初速、槍口動能等等都同點三八特種彈唔同。
上面個表嘅數據，係基於所有子彈由一枝六英寸長嘅槍管發射嘅結果。用短槍管手槍發射嘅話，結果會同上面個表嘅數據差好遠。另外，由圖表可以見到，就算同一種子彈，彈頭重量對各項數據都有影響。
黛青塔娜

黛青塔娜（粵拼：doi6 cing1 taap3 naa4；簡化字：黛青塔娜；蒙古文：Дайчинтана；1983年8月29號—）係中國蒙古族歌手，喺青海海西出世。喺中央民族大學畢業。佢係HAYA樂團嘅主唱。

發行專輯
《寂靜的天空》 語言：蒙語、國語。
《青海湖》蒙語演唱
《黑暗中的舞者》 蒙語演唱
《金色的鐲子》蒙語演唱
《往日時光》國語演唱
《雪山》 蒙語演唱
《重生》國語演唱
《寂靜的天空》 蒙語+國語演唱
Ongmanibamai蒙語演唱
懷念 國語演唱
10195號小行星

10195號小行星，係太陽系小行星帶嘅一粒小行星，圍繞住太陽運轉。
10189號小行星

10189號小行星，係太陽系小行星帶嘅一粒小行星，圍繞住太陽運轉。
10193號小行星

10193號小行星，係太陽系小行星帶嘅一粒小行星，圍繞住太陽運轉。
10196號小行星

10196號小行星，係太陽系小行星帶嘅一粒小行星，圍繞住太陽運轉。
1019

1019係1018同1020之間嘅自然數，係單數同質數。
喺統一碼，編碼係 1019（U+3FB）嘅係希臘字母 ϻ。
10190號小行星

10190號小行星，係太陽系小行星帶嘅一粒小行星，圍繞住太陽運轉。
10194號小行星

10194號小行星，係太陽系小行星帶嘅一粒小行星，圍繞住太陽運轉。
10192號小行星

10192號小行星，係太陽系小行星帶嘅一粒小行星，圍繞住太陽運轉。
10191號小行星

10191號小行星，係太陽系小行星帶嘅一粒小行星，圍繞住太陽運轉。
1586年

1586年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆十四年
越南
莫朝：端泰元年
黎朝：光興九年
朝鮮半島
宣祖十九年
檀紀：3919年
日本
天正十四年
皇紀：2246年
佛曆：2128年～2129年
回曆：994年～995年
猶太曆：5346年～5347年
儒略曆：1585年12月22號～1586年12月21號
1587年

1587年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆十五年
越南
莫朝：端泰二年
黎朝：光興十年
朝鮮半島
宣祖二十年
檀紀：3920年
日本
天正十五年
皇紀：2247年
佛曆：2129年～2130年
回曆：995年～996年
猶太曆：5347年～5348年
儒略曆：1586年12月22號～1587年12月21號
Francourville

Francourville係法國嘅一個市鎮，位置喺中央-盧華爾山谷嘅厄爾-盧華。
Frank Farian

Frank Farian（原名Franz Reuther，1941年7月18號—2024年1月23號）係德國音樂製作人同詞曲作家。佢晚年喺美國邁亞美生活。
Francoulès

Francoulès係法國嘅一個市鎮，位置喺奧斯坦尼大區嘅洛特。
Franey

Franey係法國嘅一個市鎮，位置喺杜。
Francon

Francon係法國嘅一個市鎮，位置喺奧斯坦尼大區嘅上加龍。
Francilly-Selency

Francilly-Selency係法國嘅一個市鎮，位置喺埃納。
4G

第四代流動通信技術（英文：The fourth generation of mobile phone mobile communication technology standards，縮寫係4G），係3G之後嘅延伸，比4G快嘅叫5G。

定義
從技術標準嘅角度睇，按照ITU嘅定義，靜態傳輸速度去到1Gbps，用戶喺高速移動狀態下可以去到100Mbps，就可以作為4G嘅技術之一。
從電信公司嘅角度睇，除咗同現有網絡可兼容性之外，4G要有更高嘅數據吞吐量、更低時延、更低嘅建設同運行維護成本、更高嘅鍳權能力同安全能力、支持多種QoS等級。
從融和嘅角度睇，4G表示更多參與方，更多技術、行業、應用嘅融合，唔再局限喺電信行業，仲可以用喺金融、醫療、教育、交通等行業；通信終端可以做多啲事，例如除咗語音通信之外嘅多媒體通信、遠端控制等；局部網、互聯網、電信網、廣播網、衛星網等可能可以組成一個通播網，無論用咩終端，都可以享受高品質嘅信息服務，向寬頻無綫化進化，令4G渗透到生活嘅方方面面。
從用戶需求嘅角度睇，4G可以令用戶提供更快嘅速度滿足用戶更多嘅需求。流動通信之所以從類比到數碼、從2G到4G同就嚟嘅xG演進，最基本嘅推動力係用戶需求由無綫語音服務向無綫多媒體服務轉變，從而激發營運商為咗提高ARPU、開拓新嘅頻段支持用戶數量嘅持續增長、更有效嘅頻譜利用率同更低嘅營運成本，一定要進行變革轉型。
因為咁，4G描述咗下列兩種唔同但係有重疊嘅概念：
高速嘅流動電話網絡，速度好似電腦網絡ADSL嘅頻寬，一秒可以到10 Mbit或者更多。呢個概念曾經用喺描述喺無線網絡上。亦都係依家成功嘅3G系統提供商所提出嚟嘅愿景。
無限網絡（Pervasive Network）技術，一個比較抽象嘅講法係「瀰漫型」、「無定型」、「整體」嘅無綫技術，令用戶完全融入系統當中。呢個概念亦包埋智能天綫（Smart Radio）嘅技術，可以達到更高嘅頻譜（spectrum use）同傳輸力量。另外，都可以過濾、傳輸大量訊息。
4P

4P（英文：foursome）係指四個人群交。通常係兩男兩女，亦可以三男一女、三女一男、或者全部都係男、女。
1515年

1515年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：正德十年
越南：洪順七年
朝鮮半島
中宗十年
檀紀：3848年
日本
永正十二年
皇紀：2175年
佛曆：2057年 - 2058年
回曆：920年 - 921年
猶太曆：5275年 - 5276年
Escandolières

Escandolières係法國嘅一個市鎮，位置喺阿韋龍。
Escanecrabe

Escanecrabe係法國嘅一個市鎮，位置喺奧斯坦尼大區嘅上加龍。
Esclagne

Esclagne係法國嘅一個市鎮，位置喺阿列日。
Escoire

Escoire係法國嘅一個市鎮，位置喺多多涅。
Escamps, Lot

Escamps, Lot係法國嘅一個市鎮，位置喺奧斯坦尼大區嘅洛特。
Esclauzels

Esclauzels係法國嘅一個市鎮，位置喺奧斯坦尼大區嘅洛特。
Escornebœuf

Escornebœuf係法國嘅一個市鎮，位置喺奧斯坦尼大區嘅熱爾。
Esclassan-Labastide

Esclassan-Labastide係法國嘅一個市鎮，位置喺奧斯坦尼大區嘅熱爾。
Escorailles

Escorailles係法國嘅一個市鎮，位置喺康塔爾。
Grougis

Grougis係法國嘅一個市鎮，位置喺埃納。
Grâce-Uzel

Grâce-Uzel係法國嘅一個市鎮，位置喺阿摩爾濱海。
Gruissan

Gruissan係法國嘅一個市鎮，位置喺奧德。
Grun-Bordas

Grun-Bordas係法國嘅一個市鎮，位置喺多多涅。
Gréalou

Gréalou係法國嘅一個市鎮，位置喺奧斯坦尼大區嘅洛特。
Grâces

Grâces係法國嘅一個市鎮，位置喺阿摩爾濱海。
Grugies

Grugies係法國嘅一個市鎮，位置喺埃納。
Grèzes, Lot

Grèzes, Lot係法國嘅一個市鎮，位置喺奧斯坦尼大區嘅洛特。
512

512係511同513之間嘅自然數。
佢亦係2嘅9次幂嘅得數。

相關文化
512可以代表汶川大地震，因為喺5月12號嗰日發生。
512係香港藝人吳日言個花名，因為粵語發言好似。
510年代

510年代係指510年去到519年之間嗰十年。
512 Two Little

《512 Two Little》係香港歌手吳日言嘅第2張唱片，喺2004年11月30日推出。
Montrozier

Montrozier係法國嘅一個市鎮，位置喺阿韋龍。
Montreuil-le-Gast

Montreuil-le-Gast係法國嘅一個市鎮，位置喺布禮斯大區嘅伊勒-維萊訥。
Montrollet

Montrollet係法國嘅一個市鎮，位置喺沙藍特。
Montreuil-sur-Ille

Montreuil-sur-Ille係法國嘅一個市鎮，位置喺布禮斯大區嘅伊勒-維萊訥。
Montreuil-sous-Pérouse

Montreuil-sous-Pérouse係法國嘅一個市鎮，位置喺布禮斯大區嘅伊勒-維萊訥。
Any-Martin-Rieux

Any-Martin-Rieux係法國嘅一個市鎮，位置喺埃納。
Antugnac

Antugnac係法國嘅一個市鎮，位置喺奧德。
Anzême

Anzême係法國嘅一個市鎮，位置喺卡勒茲。
Antisanti

Antisanti係法國嘅一個市鎮，位置喺上歌斯嘉。
Antras, Gers

Antras, Gers係法國嘅一個市鎮，位置喺奧斯坦尼大區嘅熱爾。
2021年日本聯賽盃

2021年日本聯賽盃係第29屆日本聯賽盃，最後由名古屋鯨魚捧盃。
2021年塔斯曼尼亞州選舉

2021年塔斯曼尼亞州選舉喺2021年5月1號舉行，選出澳洲塔斯曼尼亞州下議院（Tasmanian House of Assembly）全部25個議席。
呢次選舉，塔斯曼尼亞州工黨嘅莉碧嘉·懷特（Rebecca White）喺投票日當地時間晚上十點承認落敗，而現任州長彼得·古德溫亦喺同一晚宣布塔斯曼尼亞州自由黨勝出選舉。

選舉結果
自由黨贏到25席當中嘅13席，可以單獨過半；工黨攞到9席；綠黨攞到2席，另外有1個獨立人士當選。

選舉前事件
2021年3月26號，現任州長彼得·古德溫（Peter Gutwein）宣佈提前喺5月1號進行州選。
2021年度香港行政長官施政報告

《2021年度香港行政長官施政報告》係第五屆香港行政長官林鄭月娥發表嘅第五份施政報告，喺2021年10月6號發表，主題係「齊心同行 開創未來」。報告沿用天藍色做封面。
2021年大西洋颶風季

2021年大西洋颶風季指喺2021年嘅任何時間，喺大西洋水域產生嘅熱帶氣旋。大西洋颶風季嘅編號係AL取L一字，大西洋嘅氣旋命名機構係美國國家颶風中心（英文：NHC）。下面熱帶氣旋嘅資訊係以熱帶氣旋存在期間嘅最強形態為準。

颶風季影響
下面個表顯示咗2021年大西洋颶風季所有熱帶氣旋同佢哋嘅登陸資料。所有破壞同死亡數字都包括風暴喺擾動同溫帶氣旋階段嗰陣嘅資料。
ACE計算公式：，單位為。